Bahasa Ireland

Bahasa Ireland (), juga dikenali sebagai bahasa Gaelik Ireland, ialah suatu bahasa Goidelik daripada keluarga bahasa Indo-Eropah, berasal dari Ireland dan sebagai bahasa kedua mengikut kumpulan yang agak besar. Bahasa Ireland mendapat status perlembagaan sebagai bahasa kebangsaan dan bahasa rasmi pertama Republik Ireland. Bahasa ini merupakan salah satu bahasa Kesatuan Eropah dan bahasa minoriti di Ireland Utara yang diakui secara rasmi.

Bahasa ini merupakan antara bahasa tertua yang wujud dengan kesusasteraannya sendiri di Eropah Barat bermula daripada penulisan nama-nama dalam tulisan Ogham yang diukir pada batuan sejak abad ke-4. Tulisan Rumi pula diperkenalkan oleh seorang uskup suruhan Paus Celestinus I - yang dikatakan sebagai penganut Kristian pertama dari kalangan bangsa Ireland - bernama Palladius sekitar tahun 431 Masihi.

Bahasa ini mempunyai beberapa bentuk yang beralih dari zaman ke zaman - bahasa Ireland Pertengahan muncul pada abad ke-10 serta tersebar bukan sahaja serata pulau Ireland itu sendiri, tetapi sejauh Scotland dan Pulau Man. Bahasa pertuturan di kedua-dua negara ini pula berpecah secara beransur-ansur menjadi bahasa Gaelic Scotland dan Bahasa Manx setelah abad ke-12. Bahasa Irish Moden mula dikembangkan sejak abad ke-13 sehinggalah ke bentuk akhirnya pada abad ke-17 sebagai wahana penulisan kesusasteraan di Ireland dan kawasan penutur bahasa ini Scotland.

 
Bahasa-bahasa Goidelik
Subjek Sijil Junior
Bahasa di Ireland
Bahasa di United Kingdom
Bahasa kata kerja–subjek–objek

Penggunaan bahasa ini mula merosot dalam kalangan penutur di bahagian timur pulau Ireland lalu merebak ke barat atas beberapa faktor iaitu pengharaman penggunaannya oleh pemerintah British yang menjajah pulau tersebut, sokongan Gereja Katolik Rom terhadap bahasa Inggeris sebagai bahasa keagamaan dalam upacara gereja serta kecenderungan penduduk pulau itu menggunakan bahasa Inggeris dan Ireland lalu menyebabkan peralihan bahasa. Penghijrahan ke negara-negara yang jauh seperti Amerika Syarikat, Kanada dan Australia akibat Kebuluran Besar Ireland yang kemudiannya mendorong kepada penggunaan bahasa Inggeris turut memburukkan keadaan. Walau bagaimanapun, kini terdapat pelabagai usaha yang dilakukan sejak merdekanya Ireland dari Britain untuk menghidupkan semula serta melestarikan bahasa ini dengan tertubuhnya sekolah-sekolah khas menggunakan bahasa Ireland sebagai medium pengantar serta penerapannya dalam media baru eperti radio dan televisyen.

Rujukan

Pautan luar 

 Language Links Database – language links and resources for Irish language
 Discover Irish
 "Learning Irish?," BBC
 Acmhainn.ie – Dictionary and terminology resource
 Irish-English Audio/Image dictionary